# Merverdiavgiftsavtale

**Avtale om overtakelse av justeringsplikten**

**for merverdiavgift for VA-anlegg**

**mellom**

**nn**

**og**

**Asker kommune**

1. Parter

Denne avtalen er inngått mellom

NN, Gateadresse, Postnummer/sted, org nr. ….. som **«overdrager»** og

Asker kommune, v/virksomhet for vann og vannmiljø, org nr. 920 125 298 som «**Mottaker.**»

1. Formål

Formålet med avtalen er å legge til rette for å gjennomføre overdragelse av justeringsforpliktelser/tilbakeføringsforpliktelser for merverdiavgift (i henhold til lov om merverdiavgift av 19. juni 2009 § 9-3 og lov om kompensasjon av merverdiavgift av 13. desember 2003 § 16 med tilhørende forskrifter) for infrastrukturen som er bekostet av overdrager, og som mottaker overtar vederlagsfritt og skal ha drifts- og vedlikeholdsansvar for.

Avtalen innebærer at mottaker har overtatt den fremtidige plikten til å justere fradraget for inngående merverdiavgift dersom bruken av anlegget til fradragsberettigete formål reduseres.

1. Infrastrukturen som er gjenstand for justering

Avtalen knytter seg til kommunal overtakelse av opparbeidet infrastruktur, og som er nærmere beskrevet i vedlegg 1, jfr. også kopi av overtagelsesprotokoll (vedlegg 5).

Infrastrukturen som omfattes av denne avtalen er begrenset til å gjelde infrastruktur som kommunen vil ha fradragsrett for etter reglene i merverdiavgiftsloven kapittel 8 eller rett til kompensasjon for etter reglene i lov om kompensasjon av merverdiavgift for kommuner mv.

1. Mottakers overtagelse av overdragers justerings-/tilbakeføringsforpliktelser

Mottaker overtar overdragers justerings-/tilbakeføringsforpliktelser for så vidt gjelder merverdiavgift på overdragers kostnader til oppføring av infrastrukturen, og som overdrager rettmessig har ført til fradrag, jf. merverdiavgiftsloven § 8-1, jf. merverdiavgiftsloven § 9-3 første ledd og § 9-7 annet ledd, jf. Merverdiavgiftsforskriften § 9‑3-1 første ledd, jf. kompensasjonsforskriften § 6 tredje ledd.

1. Overdragers forpliktelse

Overdrager skal utarbeide en såkalt justeringsoppstilling for infrastrukturen; dette «*Skjema for overdragelse av justeringsplikt*» er inntatt som vedlegg 2 til denne avtalen og anses som en integrert del av avtalen.

Oppstillingen skal inneholde de opplysninger som til enhver tid kreves etter gjeldende lover og forskrifter om tiltaket og de merverdiavgiftsmessige forhold. Av fremstillingen skal det fremgå hvordan merverdiavgiften som skal justeres fordeles på henholdsvis merverdiavgiftspliktig og merverdikompensasjonsberettiget virksomhet for mottaker. Skriftlige oppstillinger skal være datert og undertegnet.

Oppstillingen og det økonomiske underlaget for justeringen skal i tillegg være revisorgodkjent. Dokumentasjon fra revisor må legges ved, som vedlegg 3 og 4 til denne avtalen.

1. Overdragers administrasjonsgebyr

Overdrager må ved inngåelse av justeringspliktavtale betale et tilretteleggingshonorarer (engangsvederlag) pålydende kr. 10 000,-.

1. Overdragelse av denne avtalen

Overdrager kan ikke overdra denne avtalen til annen part uten forutgående samtykke fra mottager. Mottager kan ikke nekte samtykke uten saklig grunn.

1. Mottakerens plikter

Mottaker har overtatt den framtidige plikten overdrageren har til å justere fradraget for inngående merverdiavgift ved endret bruk av anlegget.

1. Partenes ansvar og risiko

 Overdrager har ansvar for at oppstillingene angitt i punkt 5 er materielt og formelt korrekte. Overdrager innestår for at merverdiavgiften gjelder faktiske kostnader knyttet til det anlegg som er angitt.

Dersom opplysninger nevnt i denne avtalen endres etter at avtalen er inngått, skal overdrager rette disse overfor mottaker, dersom opplysningene kan påvirke mottakers justeringsplikt.

 Overdrager har risikoen for eventuelle regelendringer som medfører at justeringsplikten endres eller bortfaller.

 Overdrager har risikoen for eventuell avgiftsbelastning som måtte oppstå på mottakers hånd etter at mottaker har overtatt overdragers justeringsforpliktelser tilknyttet infrastrukturen. Dette gjelder uavhengig av om avgiftsbelastningen skyldes endret faktisk bruk på mottakers hånd, mottakers rettslige disposisjoner over infrastrukturen eller regelendringer. Dette innebærer at i den utstrekning mottaker må tilbakebetale merverdiavgift til staten, plikter overdrager å kompensere mottaker tilsvarende beløp, med tillegg av renter og eventuell tilleggsavgift, samt mottakers sakskostnader i anledning en eventuell sak overfor avgiftsmyndighetene.

1. Tvister

Tvister som måtte oppstå i forbindelse med forståelsen og praktiseringen av denne avtale skal primært søkes løst ved forhandlinger mellom partene.

 Asker, DATO/ÅRSTALL

|  |  |  |
| --- | --- | --- |
| forNN |  | forAsker kommune |
| Navn |  |  |

Avtalen er utstedt i 2 – to – eksemplarer, hvorav partene beholder hvert sitt.

**Vedlegg**

Vedlegg 1: Plan/kart og beskrivelse av infrastrukturen

Vedlegg 2: Skjema for overdragelse av justeringsplikt

Vedlegg 3: Mva-bekreftelse, dvs. uavhengig revisors beretning og oppstilling over total merverdiavgift fordelt på infrastrukturen

Vedlegg 4: Revisorattestert prosjektregnskap

Vedlegg 5: Overtagelsesprotokoll